Anexa nr.9

la Regulamentul cu privire la reținerea impozitului

pe venit din salariu și din alte plăți efectuate de către

patron în folosul angajatului, precum și din plățile achitate

în folosul persoanelor fizice care nu practică activitate

de întreprinzător pentruserviciile prestate și/sau efectuarea de lucrări

**ÎNDRUMARUL DE COMPLETARE A FIŞEI PERSONALE PENTRU**

**ANGAJAŢII DIN DOMENIUL TEHNOLOGIILOR INFORMAŢIONALE**

  Fişa personală de evidenţă a veniturilor sub formă de salariu şi a altor plăţi efectuate de către patron în folosul angajatului din domeniul tehnologiilor informaţionale, precum şi a impozitului pe venit reţinut din aceste plăţi se deschide de către patron pentru fiecare angajat. În ea se duce evidenţa veniturilor sub formă de salariu (inclusiv prime, facilităţi etc.) îndreptate spre achitare angajatului din domeniul tehnologiilor informaţionale, se calculează şi se duce evidenţa impozitului pe venit reţinut din aceste venituri. Fişa personală se întocmeşte anual, de la începutul fiecărui an fiscal sau, în cazul în care angajatul s-a angajat la serviciu pe parcursul anului fiscal, de la data angajării.

|  |  |
| --- | --- |
| **Nr. pct.** | **Modul de completare** |
| *Se indică:* |
| 8.1. | Data şi luna efectuării plăţii curente în folosul angajatului (În lipsa plăţilor într-o oarecare lună se indică numai luna) |
| 8.2. | Suma venitului îndreptat spre achitare sau a plăţii efectuate în folosul angajatului în luna curentă |
| 8.3. | Suma venitului îndreptat spre plată angajatorului, de la data angajării lui şi pînă la momentul plăţii curente inclusiv, calculată prin metoda calculului cumulativ de la începutul anului, care se determină ca suma tuturor veniturilor din col.8.2 |
| 8.4. | Numărul de luni de la data angajării angajatului şi pînă la momentul plăţii curente inclusiv: - dacă angajatul este angajat din anul fiscal precedent, numărul de luni se determină începînd cu luna ianuarie a anului fiscal curent;- dacă angajatul s-a angajat pe parcursul anului fiscal curent, numărul de luni se determină începînd cu luna următoare celei în care el a fost angajat |
| 8.5. | Coloana respectivă nu se completează |
| 8.6. | Suma venitului de la care se determină primele de asigurare obligatorie de asistenţă medicală |
| 8.7. | Suma primelor de asigurare obligatorie de asistenţă medicală permisă deducerii conform art.36 alin.(6) din Codul fiscal şi alin.(21) art.24 din Legea nr.1164-XIII din 24 aprilie 1997 pentru punerea în aplicare a titlurilor I şi II ale Codului fiscal, care se determină prin înmulţirea cotei primelor de asigurare obligatorie de asistenţă medicală la indicatorul din col.8.6 |
| 8.8. | Suma venitului de la care se determină contribuţiile individuale de asigurări sociale de stat obligatorii |
| 8.9. | Suma contribuţiilor individuale de asigurări sociale de stat obligatorii permisă deducerii conform art.36 alin.(7) ale Codului fiscal alin.(21) art.24 din Legea nr.1164-XIII din 24 aprilie 1997 pentru punerea în aplicare a titlurilor I şi II ale Codului fiscal, care se determină prin înmulţirea cotei contribuţiilor individuale de asigurări sociale de stat obligatorii la indicatorul din col.8.8 |
| 8.10. | Suma venitului impozabil se determină după următoarea formulă: col.8.10 = col.8.2 - сol.8.7- col.8.9 (În cazul în care venitul impozabil este mai mic decît zero, se înscrie „0”) |
| 8.11. | Suma impozitului aferent venitului impozabil |
| 8.12. | Suma impozitului aferent reţinerii (rambursării) din (la) plata curentă a venitului angajatului, care se determină ca diferenţa dintre indicatorii ultimei şi penultimei înscrieri din col.8.11 |